Արդեն չորրորդ օրն է, ինչ Խոսրովի արգելոցում ծագած հրդեհը չեն կարողանում մարել հրշեջները, փրկարարները, զինվորականներն ու ոստիկանության աշխատակիցները, ինչպես նաև հասարակ քաղաքացիները: Հրդեհաշիջման աշխատանքներին ներգրավվել է ՌԴ ԱԻՆ «ԻԼ 76» ինքնաթիռը, որը ջրալցում է իրականացնում օդային տարածքից: Բնապահպանության նախարարության տվյալներով հրդեհը գրավել է արգելոցի զգալի հատվածը, ինչը փաստում է, որ էկոհամակարգին չափազանց մեծ վնաս է հասցվել: